
A. CRITERII DE ACCES LA LOCUINŢĂ
1. Titularul cererii de repartizare a unei locuințe pentru tineri, destinată închirierii, trebuie să fie major, în vârstă de până la 35 de ani la data depunerii cererii şi să poată primi repartiție pentru locuință în cel mult 60 de luni de la împlinirea acestei vârste.
Cererea de locuinţă se efectuează numai individual şi în nume propriu.
2. Titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia, trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unității administrativ-teritoriale sau a unității în care își desfășoară activitatea, atât în Oraşul Boldeşti-Scăeni, cât și, după caz, in zone limitrofe, situate pe o raza de 50 Km de orașul Boldesti-Scaeni, unde își desfășoară activitatea titularul cererii de locuinţă. 
NOTĂ:
Restricţia referitoare la nedeținerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deținerii cu chirie a unui spaţiu locativ în cămine de familişti sau nefamilişti şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înțeleg clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia  în  care  titularul  cererii  de  locuinţă  şi  ceilalţi  membri  ai  familiei  acestuia  - soţ/soţie, copii şi/sau alte persoane aflate în întreţinerea acestuia - deţin, alături de alte persoane, cote-părţi dintr-o locuinţă, dobândite în condiţiile legii
3. Titularul cererii de locuinţă trebuie să își desfăşoare activitatea atât în orașul Boldesti-Scaeni, cât și, după caz, in localitățile limitrofe, situate pe o raza  de 50 km de orașul Boldesti-Scaeni.
Pentru situaţiile în care titularii cererii de locuinţă îşi desfăşoară activitatea la domiciliu sau în regim de telemuncă se face dovada adresei la care îşi desfăşoară activitatea, cu respectarea prevederilor art. 108-110 din Legea nr. 53/2003 - Codul muncii, republicată, cu modificările şi completările ulterioare, sau, după caz, cu respectarea prevederilor Legii nr. 81/2018 privind reglementarea activității de telemuncă, cu modificările şi completările ulterioare.
NOTĂ:
Solicitanții care își desfășoară activitatea în afara localității în care sunt amplasate locuințele trebuie să facă dovada că au domiciliul stabil de cel puțin un an în Oraşul Boldeşti-Scăeni.
4.  Repartizarea  locuinţelor  se  face  în  limita  fondului  disponibil, luându-se  în considerare atât locuinţele libere din fondul existent, cât şi locuinţele ce urmează a fi finalizate în cadrul unor obiective de investiții aprobate şi cuprinse în programul de construcții de locuinţe pentru tineri, destinate închirierii.
NOTE:
- Lista de priorităţi se stabileşte ori de câte ori este cazul, dacă în anul respectiv urmează să se finalizeze şi să se repartizeze locuinţe noi pentru tineri, destinate închirierii, dacă titularii cererilor de locuinţe înscrişi în lista aprobată iniţial nu mai îndeplinesc criteriile de acces la locuinţă sau dacă există locuinţe pentru tineri rămase vacante.
- Solicitanţii înscrişi în lista de priorităţi, cu respectarea criteriilor de la pct. 1, 2 și 3, care nu pot beneficia de repartizarea unei locuinţe în limita fondului disponibil în anul respectiv, pot primi repartiţii în anii următori, în limita fondului disponibil în fiecare an şi în noua ordine de prioritate stabilită.

B. CRITERII DE IERARHIZARE STABILITE PRIN PUNCTAJ
1. SITUAȚIA LOCATIVĂ ACTUALĂ

1.1. Chiriaș în spațiu din fond locativ privat………… …….…….. ........ ....10 puncte
1.2. Tolerat în spațiu………………………………….....……...…................ 7 puncte
1.3. Suprafața locuibilă deținută (cu chirie, tolerat în spațiu):- mp/locatar -
a) mai mare de 15 m2 și până la 18 m2 inclusiv.……………..............…..... 5 puncte 
b) mai mare de 12 m2 și până la 15 m2 inclusiv.…………....…..........…... ..7 puncte 
c) 8 m2 și până la 12 m2 inclusiv ………………………………........…...... 9 puncte
d) mai mică de 8 m2 ………………………………………....................…. 10 puncte

NOTĂ:
În cazul celor tolerați în spațiu, toată suprafața locativă a imobilului se împarte la numărul total al locatarilor, în care sunt incluși și cei care nu fac parte din familia solicitantului de locuință, dar care locuiesc în același imobil. În cazul locuințelor  închiriate,  suprafața  locuibilă  deținută  conform  contractului  de  închiriere  se  împarte numai la numărul membrilor familiei solicitantului de locuință. La stabilirea numărului de membri ai familiei solicitantului de locuință se va avea în vedere componența familiei definită la Anexa nr. 1, lit. A. Criterii de acces la locuinţă, pct.2.

2. STAREA CIVILA ACTUALĂ
2.1. Starea civilă:
a) căsătorit……………………………………………...……........................10 puncte
b) necăsătorit…….……………………………………...…....................….... 8 puncte
2.2. Nr. persoane în întreținere:
a) Copii
- 1 copil………………………………………………...............................…...2 puncte
- 2 copii…………………………………………………...................…...….. 3 puncte
- 3 copii…………………………………………………......…...................... 4 puncte
- 4 copii…………………………………………………..….......................... 5 puncte
- > 4 copii  ……….……….................……......…...5 pct. + 1 punct pentru fiecare copil
b) alte persoane, indiferent de numărul acestora..............................................2 puncte

3. STAREA DE SĂNĂTATE ACTUALĂ
Boala  de  care  suferă  solicitantul  sau  un  alt  membru  al  familiei  ori  aflat  în întreținere necesită, potrivit legii, însoțitor sau o camera în plus ..........................2 puncte


4. VECHIMEA CERERII SOLICITANTULUI
4.1. până la 1 an ……………………………………………….............….......1 punct
4.2. între 1 si 2 ani………………………………………....….…...................3 puncte
4.3. între 2 si 3 ani ……………………………………………...…......……. 6 puncte
4.4. între 3 si 4 ani……………………………………………….........……...9 puncte
4.5. pentru fiecare an peste 4 ani……………………………......................... 4 puncte

5. NIVELUL DE STUDII ȘI/SAU PREGĂTIRE PROFESIONALĂ
5.1. fără studii și fără pregătire profesională …………………...................... 5 puncte
5.2. cu școală generală, fără pregătire profesională și/sau cu specializare la locul de muncă ………........................................................................................................ 8 puncte
5.3. cu studii medii, fără pregătire profesională și/sau cu specializare la locul de muncă .....................……..............................................................................................…10 puncte
5.4. cu pregătire profesională, prin studii medii sau profesionale de specialitate și/sau prin studii superioare de scurtă durată ……...........................................................13 puncte
5.5. cu studii superioare…………...…………………...................…........... 15 puncte
NOTĂ:
Se va puncta ultimul nivel de studii încheiat și atestat conform legii.

6. SITUAȚII LOCATIVE SAU SOCIALE DEOSEBITE
6.1. tineri proveniți din case de ocrotire socială și care au împlinit 18 ani.......15 puncte
6.2. tineri care au adoptat sau adoptă copii ………………........….…............10 puncte
6.3. tineri evacuați din case naționalizate ………........….…………................5 puncte

7. VENITUL MEDIU NET LUNAR/MEMBRU DE FAMILIE
7.1. mai mic decât salariul minim pe economie ........................................... 15 puncte
7.2. între salariul minim pe economie și salariul mediu net pe economie ....10 puncte

   NOTE:
- Criteriile de ierarhizare stabilite prin punctaj se aplică numai solicitanților de locuinţă care au îndeplinit în totalitate criteriile specificate la anexa nr. 1, lit. A Criteriile de acces la locuință.

- În cazul înregistrării unor punctaje egale, solicitanții vor fi departajați în funcție de situaţia locativă constatată la data efectivă a repartizării locuințelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă. Dacă nici acest criteriu nu este suficient, departajarea se poate face în funcţie de vechimea cererii solicitantului, luându-se în considerare data efectivă a înregistrării cererii (ziua /luna/anul), având prioritate, în acest caz, solicitantul a cărui cerere are vechime mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală)  

